Hi-Q
Hi-Q ir rumāņu mūzikas grupa, kas tika nodibināta 1996. gadā Brašovā, Rumānijā. Grupa Hi-Q profesionāli ir darbojusies arī Rumānijas Radio un televīzijā, kur ir moderējuši raidījumus. Grupas mūzikā uz popmūzikas bāzes ir apvienoti arī vairāki citi stili: roks, hiphops, elektroniskā mūzika. Kopumā grupa ir izdevusi 7 albumus, ir izveidojusi 17 mūzikas videoklipus, kā arī uzstājusies vairāk nekā 100 koncertos, gandrīz katrā Rumānijas pilsētā.